Rothmannia capensis

Ti Rothmannia capensis ket ti kayo ti Abagatan nga Aprika iti pamilia ti Rubiaceae> Kadawyan daytoy nga agtubo iti katayag iti 5 m iti kaatapan, ngem makaabot met iti 20 m kadagiti kasasaad ti sirok ti bakir. Mabirukan daytoy manipud iti abagatan-akinlaud a Cape Province kadagiti rehion ti pantar ken iti akin-uneg a daga aginggana iti Waterberg ken Soutpansberg iti Transvaal. Daytoy ket kadawyan a kayo iti Witwatersrand iti Johannesburg. Daytoy ket agpataud kadagiti adu a nasam-it ti angot a sabong iti kalgaw, ken sarunuen dagitoy dagiti nalamuyot, nangisit a berde a nagtimbukel a bunga iti agarup a 80 mm iti diametro. Ti maranangist nga ukis ti kayo ket addaan iti naisangayan a rektanggulo a tabas dagiti napino a rengngat.

Naipanagan ti henero ken ni Göran Rothman (1739–1778) babaen ni Thunberg – isuda a dua ket estudiante ni Linnaeus.

 Dagiti akinruar a silpo 

Dagiti Apostolo ni Linnaeus

Kategoria:Kaykayo ti Abagatan nga Aprika
capensis